cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.861
title: การเปิดรับ ทัศนคติและพฤติกรรมของผู้บริโภคต่อการรีวิวอาหารของอินฟลูเอนเซอร์บนสื่อสังคมออนไลน์ในยุคโควิด 19

description: การศึกษาค้นคว้าอิสระมีวัตถุประสงค์เพื่อศึกษา การเปิดรับสื่อ ทัศนคติ และพฤติกรรมของผู้บริโภคต่อการรีวิวอาหารของอินฟลูเอนเซอร์บนสื่อสังคมออนไลน์ในยุคโควิด 19 และศึกษาความสัมพันธ์ระหว่างพฤติกรรมที่เปลี่ยนแปลงไปในยุคโควิด 19 กับการเปิดรับสื่อของผู้บริโภค ศึกษาความสัมพันธ์ระหว่างการเปิดรับสื่อของผู้บริโภคกับทัศนคติของผู้บริโภค และความสัมพันธ์ระหว่างทัศนคติกับพฤติกกรมหลังรับชมรีวิวของผู้บริโภคที่มีต่อการรีวิวอาหารของอินฟลูเอนเซอร์บนสื่อสังคมออนไลน์ในยุคโควิด 19 โดยการศึกษาค้นคว้าอิสระนี้เป็นการวิจัยเชิงปริมาณ (Quantitative Research) ในลักษณะการวิจัยเชิงสำรวจ (Survey Research) โดยใช้แบบสอบถามออนไลน์เป็นเครื่องมือในการเก็บรวบรวมข้อมูลของกลุ่มตัวอย่างที่มีอายุระหว่าง 18-60 ปี ซึ่งมีการใช้งานสื่อสังคมออนไลน์ และมีประสบการณ์ดูรีวิวประเภทอาหารผ่านอินฟลูเอนเซอร์ จำนวน 300 คนผลการศึกษา พบว่า กลุ่มตัวอย่างเปิดรับสื่อด้านการรีวิวอาหารของอินฟลูเอนเซอร์บนสื่อสังคมออนไลน์ในระดับมาก โดยมากที่สุดที่ในประเด็น การค้นหาหรือดูรีวิวอาหารของอินฟลูเอนเซอร์บนสื่อสังคมออนไลน์ในระดับมาก ในแพลตฟอร์ม Youtube และระยะเวลาน้อยกว่า 1 ชั่วโมงต่อวัน มีทัศนคติต่อการรีวิวร้านอาหารของอินฟลูเอนเซอร์บนสื่อสังคมออนไลน์ในเชิงบวก โดยมากที่สุดที่ในประเด็น บุคลิกภาพของอินฟลูเอนเซอร์มีผลสำหรับความสนใจ มีพฤติกรรมที่เปลี่ยนแปลงไปในยุคโควิด 19 ในระดับมากที่สุด โดยมากที่สุดที่ในประเด็น การหันมาทำสิ่งต่างๆ บนอินเทอร์เน็ตมากขึ้นในระดับมากที่สุด และมีพฤติกรรมหลังรับชมรีวิวอาหารของอินฟลูเอนเซอร์บนสื่อสังคมออนไลน์ในระดับมาก โดยมากที่สุดที่ในประเด็น มีแนวโน้มจะไปหรือชวนเพื่อนไปรับประทานอาหารที่ร้านอาหารหรือสั่งอาหารนั้นในระดับมากผลทดสอบสมมติฐาน พบว่า พฤติกรรมที่เปลี่ยนแปลงไปในยุคโควิด 19 มีความสัมพันธ์กับการเปิดรับสื่อของผู้บริโภค โดยมีค่าความสัมพันธ์เป็นบวก และมีความสัมพันธ์อยู่ในระดับต่ำ การเปิดรับสื่อมีความสัมพันธ์กับทัศนคติของผู้บริโภค โดยมีค่าความสัมพันธ์เป็นบวก และมีความสัมพันธ์อยู่ในระดับต่ำ และทัศนคติของผู้บริโภคมีความสัมพันธ์กับพฤติกรรมของผู้บริโภคหลังรับชมรีวิวอาหารของอินฟลูเอนเซอร์บนสื่อสังคมออนไลน์ในยุคโควิด 19 โดยมีค่าความสัมพันธ์เป็นบวก และมีความสัมพันธ์อยู่ในระดับสูง
DOI: 10.14457/tu.the.2021.862
title: ประสิทธิผลของการรณรงค์โฆษณา “ย้ายค่ายเบอร์เดิม AIS”

description: การศึกษานี้ มีวัตถุประสงค์เพื่อศึกษาพฤติกรรรมการใช้บริการ การเปิดรับสื่อ ทัศนคติ และแนวโน้มพฤติกรรมการที่มีต่อการรณรงค์โฆษณา “ย้ายค่ายเบอร์เดิม AIS” ด้วยวิธีการวิจัยเชิงสำรวจ (Survey Research) โดยใช้แบบสอบถาม (Questionnaire) เก็บรวบรวมข้อมูลจากผู้ใช้บริการเครือข่ายโทรศัพท์มือถืออื่น ที่ไม่ได้ใช้เครือข่าย AIS ในปัจจุบัน และเคยเห็นโฆษณาย้ายค่ายเบอร์เดิม AIS จำนวน 300 คน ผลการวิจัย พบว่า กลุ่มตัวอย่างส่วนใหญ่เป็นเพศหญิง อายุ 24 - 35 ปี การศึกษาอยู่ในระดับปริญญาตรี มีอาชีพเป็นพนักงานบริษัทเอกชน และมีรายได้ส่วนตัวเฉลี่ยต่อเดือน 10,001 - 30,000 บาท กลุ่มตัวอย่างส่วนใหญ่ใช้บริการเครือข่าย TrueMove H และ DTAC ในสัดส่วนที่ใกล้เคียงกัน ใช้บริการเครือข่ายเป็นเวลา 6 - 10 ปี ส่วนใหญ่เคยย้ายค่าย เนื่องจากบริการไม่ดี และเหตุผลที่ใช้เครือข่ายปัจจุบันเนื่องจากโปรโมชันน่าสนใจ ในด้านการเปิดรับสื่อเกี่ยวกับการรณรงค์โฆษณา “ย้ายค่ายเบอร์เดิม AIS” พบว่า ส่วนใหญ่เปิดรับโฆษณาจากสื่อดั้งเดิมมากกว่าสื่อออนไลน์ โดยสื่อดั้งเดิมที่เปิดรับมากที่สุด คือ สื่อโฆษณานอกอาคาร (บิลบอร์ดบนทางด่วน) ทั้งนี้ พบว่า ส่วนใหญ่มีทัศนคติโดยรวมในระดับดีต่อการรณรงค์โฆษณา “ย้ายค่ายเบอร์เดิม AIS” กลุ่มตัวอย่างมีแนวโน้มพฤติกรรมที่มีต่อการรณรงค์โฆษณา “ย้ายค่ายเบอร์เดิม AIS” ในระดับตั้งใจมาก นอกจากนี้ยังพบว่าการเปิดรับโดยรวมจากสื่อดั้งเดิมและสื่อออนไลน์มีความสัมพันธ์เชิงบวกกับทัศนคติต่อการรณรงค์โฆษณา “ย้ายค่ายเบอร์เดิม AIS” โดยรวม และทัศนคติมีความสัมพันธ์ทางบวกกับแนวโน้มพฤติกรรมการรณรงค์โฆษณา “ย้ายค่ายเบอร์เดิม AIS”
DOI: 10.14457/tu.the.2021.863
title: การเปิดรับและความคิดเห็นที่มีต่อการประชาสัมพันธ์ของหอสมุดแห่งมหาวิทยาลัยธรรมศาสตร์ภายใต้สถานการณ์โควิด 19 ของนักศึกษาระดับบัณฑิตศึกษา

description: การวิจัยนี้มีวัตถุประสงค์เพื่อศึกษาการเปิดรับสื่อประชาสัมพันธ์ผ่านช่องทาง Social Media ของหอสมุดแห่งมหาวิทยาลัยธรรมศาสตร์ของนักศึกษาบัณฑิตศึกษา ภายใต้สถานการณ์โควิด 19 รวมไปถึงศึกษาความคิดเห็นต่อการประชาสัมพันธ์ผ่านช่องทาง Social Media ของหอสมุดแห่งมหาวิทยาลัยธรรมศาสตร์ของนักศึกษาระดับบัณฑิตศึกษา ภายใต้สถานการณ์โควิด 19 ทั้งนี้ยังมีการศึกษาความแตกต่างของลักษณะประชากรกับการเปิดรับสื่อ และความคิดเห็นต่อการประชาสัมพันธ์ผ่านช่องทาง Social Media การวิจัยนี้เป็นการวิจัยเชิงปริมาณ (Quantitative Research) โดยเลือกใช้วิธีการสำรวจ (Survey Research) เพื่อเก็บข้อมูล ดำเนินการเก็บกลุ่มตัวอย่างจำนวน 300 คน กลุ่มตัวอย่างที่ผู้วิจัยเลือกศึกษาคือนักศึกษาระดับบัณฑิตศึกษา มหาวิทยาลัยธรรมศาสตร์ ทุกวิทยาเขต ทุกสายการศึกษาและทุกชั้นปี จากผลการศึกษาพบว่า ลักษณะประชากรของกลุ่มตัวอย่างส่วนใหญ่คือเพศหญิงมากกว่าเพศชาย และเป็นนักศึกษาระดับปริญญาโทมากกว่าปริญญาเอก นักศึกษาระดับบัณฑิตศึกษาที่มีระดับการศึกษาและสายการศึกษาแตกต่างกัน จะมีการเปิดรับสื่อประชาสัมพันธ์ผ่านช่องทาง Social Media แตกต่างกัน และมีการเปิดรับรูปแบบเนื้อหาข่าวสารประชาสัมพันธ์เกี่ยวกับบริการผ่านช่องทาง Social Media แตกต่างกัน กลุ่มตัวอย่างมีการเปิดรับสื่อผ่านช่องทางเฟซบุ๊กมากที่สุด ระดับการศึกษาและสายการศึกษาแตกต่างกัน จะมีความคิดเห็นต่อรูปแบบของการประชาสัมพันธ์ผ่านช่องทาง Social Media แตกต่างกัน และโดยภาพรวมกลุ่มตัวอย่างมีความคิดเห็นเชิงบวกต่อการประชาสัมพันธ์ของหอสมุดแห่งมหาวิทยาลัยธรรมศาสตร์ แต่ทั้งนี้เพศที่แตกต่างกันจะมีความคิดเห็นต่อรูปแบบของการประชาสัมพันธ์ผ่านช่องทาง Social Media ไม่แตกต่างกัน
DOI: 10.14457/tu.the.2021.864
title: การเปิดรับสื่อและการรับรู้ภาพลักษณ์ธุรกิจค้าปลีกโลตัส (Lotus’s) ประเทศไทยของผู้บริโภค

description: การศึกษาครั้งนี้ มีวัตถุประสงค์เพื่อศึกษาการเปิดรับสื่อและการรับรู้ภาพลักษณ์ธุรกิจค้า ปลีกโลตัส (Lotus’s) ประเทศไทยของผู้บริโภค และศึกษาความแตกต่างระหว่างปัจจัยส่วนบุคคลของ ผู้บริโภคกับการเปิดรับสื่อเกี่ยวกับธุรกิจค้าปลีกโลตัส (Lotus’s) ประเทศไทย ตลอดจนศึกษา ความสัมพันธ์ระหว่างการเปิดรับสื่อเกี่ยวกับธุรกิจค้าปลีกโลตัส (Lotus’s) ประเทศไทย กับการรับรู้ ภาพลักษณ์ธุรกิจค้าปลีกโลตัส (Lotus’s) ประเทศไทย โดยเป็นการวิจัยเชิงปริมาณ (Quantitative Research) ซึ่งใช้รูปแบบการวิจัยเชิงสํารวจ (Survey Research) โดยใช้แบบสอบถาม (Questionnaire) เป็นเครื่องมือในการเก็บรวบรวมข้อมูลจากกลุ่มตัวอย่างที่มีอายุตั้งแต่ 18 ปีขึ้น จํานวน 300 คน ใช้วิธีสุ่มตัวอย่างแบบไม่อาศัย ความน่าจะเป็น (Non – Probability) ด้วยวิธีการสุ่ม ตัวอย่าง แบบตามความสะดวก (Convenience Sampling)ผลการศึกษาพบว่า กลุ่มตัวอย่างส่วนใหญ่เป็นเพศหญิง มีอายุระหว่าง 25-34 ปี ส่วน ใหญ่มีรายได้ส่วนตัวต่อเดือน 15,001-30,000 บาท มีระดับการศึกษาปริญญาตรี ส่วนใหญ่ประกอบ อาชีพพนักงานเอกชน โดยเป็นผู้ที่ซื้อสินค้าหรือเข้ามาใช้บริการห้าง/ร้านโลตัส (Lotus’s) ประเทศไทย นานๆ ครั้ง และส่วนใหญ่ไม่ทราบข่าวสารการเปลี่ยนแปลงผู้ถือหุ้นใหญ่ของธุรกิจค้าปลีกโลตัส (Lotus’s) ประเทศไทย ในการศึกษาการเปิดรับสื่อเกี่ยวกับธุรกิจค้าปลีกโลตัส (Lotus’s) ประเทศไทย พบว่า กลุ่มตัวอย่างเปิดรับสื่อเกี่ยวกับธุรกิจค้าปลีกโลตัส (Lotus’s) ประเทศไทย ระดับปานกลาง โดย ผ่านสื่อเฉพาะกิจ และเปิดรับเนื้อหาข่าวสารด้านสินค้าและบริการบ่อยครั้งที่สุด ในส่วนของการรับรู้ ภาพลักษณ์ของธุรกิจค้าปลีกโลตัส (Lotus’s) ประเทศไทย พบว่า กลุ่มตัวอย่างมีการรับรู้ภาพลักษณ์ธุรกิจค้าปลีกโลตัส (Lotus’s) ประเทศไทย ทั้งในด้านภาพลักษณ์สินค้าและบริการ ภาพลักษณ์ตรา สินค้า และภาพลักษณ์องค์กรในระดับมากผลการทดสอบสมมติฐานพบว่า ปัจจัยส่วนบุคคลของผู้บริโภค อาทิ อายุ รายได้ส่วนตัว ต่อเดือน ระดับการศึกษา การเข้าใช้บริการ และการรับทราบข่าวสารการเปลี่ยนแปลงผู้ถือหุ้นใหญ่ที่ แตกต่างกันมีการเปิดรับสื่อเกี่ยวกับธุรกิจค้าปลีกโลตัส (Lotus’s) ประเทศไทยแตกต่างกัน ยกเว้น เพศ และอาชีพที่แตกต่างกันมีการเปิดรับสื่อเกี่ยวกับธุรกิจค้าปลีกโลตัส (Lotus’s) ประเทศไทยไม่แตกต่าง กัน ในส่วนของการเปิดรับสื่อในภาพรวมเกี่ยวกับธุรกิจค้าปลีกโลตัสประเทศไทยมีความสัมพันธ์กับการ รับรู้ภาพลักษณ์ธุรกิจค้าปลีกโลตัสประเทศไทยในภาพรวมอย่างมีนัยสําคัญ โดยเป็นความสัมพันธ์ ทางบวก ทั้งนี้ ความสัมพันธ์ดังกล่าวอยู่ในระดับปานกลาง
DOI: 10.25573/serc.21521562
title: Chesapeake Water Temperatures: Metadata

description: Metadata
DOI: 10.25573/serc.21521562.v1
title: Chesapeake Water Temperatures: Metadata

description: Metadata
DOI: 10.14457/tu.the.2021.865
title: ทัศนคติและพฤติกรรมในการปฏิบัติงานผ่านโปรแกรม Microsoft Teams ของข้าราชการสถาบันวิชาการป้องกันประเทศ

description: การศึกษาค้นคว้าอิสระนี้มีวัตถุประสงค์เพื่อศึกษาข้อมูลส่วนบุคคล ทัศนคติ และพฤติกรรมในการปฏิบัติงานผ่านโปรแกรม Microsoft Teams ของข้าราชการสถาบันวิชาการป้องกันประเทศ เพื่อศึกษาความแตกต่างระหว่างข้อมูลส่วนบุคคลกับทัศนคติในการปฏิบัติงานผ่านโปรแกรม Microsoft Teams และเพื่อศึกษาความสัมพันธ์ระหว่างทัศนคติกับพฤติกรรม ในการปฏิบัติงานผ่านโปรแกรม Microsoft Teams ซึ่งเป็นการศึกษาเชิงปริมาณ โดยทำการเก็บข้อมูลจากข้าราชการสถาบันวิชาการป้องกันประเทศ โดยมีข้าราชการที่มีตำแหน่งงาน ตั้งแต่ระดับรองผู้อำนวยการกองขึ้นไปจนถึงเจ้าหน้าที่แผนก จำนวน 260 ตัวอย่าง ผู้ศึกษาใช้การเลือกตัวอย่างแบบไม่ใช้ความน่าจะเป็น (Non-Probability Sampling) โดยสุ่มเลือกตัวอย่างแบบบังเอิญ (Accidental Sampling) กำหนดกลุ่มตัวอย่างจากสูตรคำนวณตามแนวคิดของทาโร่ ยามาเน่ (Yamane, 1967) ใช้แบบสอบถามเป็นเครื่องมือในการศึกษา สถิติที่ใช้ในการวิเคราะห์ข้อมูลได้แก่ ค่าร้อยละ ค่าความถี่ ส่วนเบี่ยงเบนมาตรฐาน และค่าเฉลี่ยเลขคณิต และทดสอบสมมติฐานด้วย Independent - Samples t-test, One-way ANOVA และ Multiple regressionผลการศึกษาพบว่า ทัศนคติเกี่ยวกับการปฏิบัติงานผ่านโปรแกรม Microsoft Teams ด้านการรับรู้ถึงความง่ายในการใช้งานอยู่ในระดับมาก และด้านการรับรู้ถึงประโยชน์ที่เกิดจากการใช้อยู่ในระดับมาก และระดับความเห็นของพฤติกรรมเกี่ยวกับการปฏิบัติงานผ่านโปรแกรม Microsoft Teams อยู่ในระดับมาก ข้าราชการที่มีอายุ และส่วนงานที่แตกต่างกัน มีทัศนคติในการปฏิบัติงานผ่านโปรแกรม Microsoft Teams ที่แตกต่างกัน ในขณะที่ข้าราชการที่มีเพศ และตำแหน่งงานที่แตกต่างกันนั้น มีทัศนคติในการปฏิบัติงานผ่านโปรแกรม Microsoft Teams ที่ไม่แตกต่างกัน ทัศนคติในการปฏิบัติงานผ่านโปรแกรม Microsoft Teams ได้แก่ การรับรู้ถึงความง่ายในการใช้งาน และการรับรู้ถึงประโยชน์ที่เกิดจากการใช้ มีผลต่อพฤติกรรมในการปฏิบัติงานผ่านโปรแกรม Microsoft Teams
DOI: 10.14457/tu.the.2021.866
title: การเปิดรับการสื่อสารการตลาด การรับรู้ และแนวโน้มพฤติกรรมการใช้บริการแอพพลิเคชั่น EVme ของประชาชนในกรุงเทพมหานครและปริมณฑล

description: การวิจัยเรื่อง “การเปิดรับการสื่อสารการตลาด การรับรู้ และแนวโน้มพฤติกรรมการใช้บริการแอพพลิเคชั่น EVme ของประชาชนในกรุงเทพมหานครและปริมณฑล” มีวัตถุประสงค์เพื่อศึกษาลักษณะทางประชากรกับการเปิดรับการสื่อสารการตลาด รวมถึงความสัมพันธ์ระหว่างการเปิดรับการสื่อสารการตลาดกับการรับรู้ EVme และการรับรู้ EVme กับแนวโน้มพฤติกรรมการใช้บริการแอพพลิเคชั่น EVme เป็นการวิจัยเชิงปริมาณเก็บข้อมูลจากแบบสอบถามออนไลน์จากประชากรอายุ 18ปีขึ้นไป ที่อาศัยอยู่ในกรุงเทพมหานครและปริมณฑล และเป็นผู้ที่เคยเปิดรับสื่อต่าง ๆ ของแอพพลิเคชั่น EVme มาอย่างน้อย 1 ครั้ง จำนวน 280 คน โดยผลการวิจัยพบว่า กลุ่มตัวอย่างส่วนใหญ่เป็นเพศหญิง มีอายุ 30 – 44 ปี มีการศึกษาสูงสุดระดับปริญญาตรี อาชีพพนักงานเอกชน และมีรายได้เฉลี่ยต่อเดือน 15,001 – 30,000 บาท โดยผลการวิจัยพบว่า กลุ่มตัวอย่างมีพฤติกรรมการเปิดรับการสื่อสารการตลาดด้านสื่อออนไลน์ จากการนำเสนอโฆษณาผ่านสื่อสังคม (Social Media) ได้แก่ Youtube, Facebook, Line, IG และด้านออฟไลน์ จากการจัดกิจกรรมแนะนำ EVme ที่งานมอเตอร์โชว์ 2022 ส่วนของการรับรู้ EVme พบว่า ภาพรวมอยู่ในระดับมาก โดยเฉพาะพูดถึงการเช่ารถยนต์ไฟฟ้าจะนึกถึงแอพพลิเคชั่น EVme เป็นอันดับแรก รองลงมาคือ แอพพลิเคชั่น EVme มีรถยนต์ไฟฟ้าให้เลือกหลายแบรนด์ หลายรุ่น หลายสี ตามความต้องการของผู้ใช้บริการ และแอพพลิเคชั่น EVme แสดงรายละเอียดข้อมูลของรถยนต์ไฟฟ้าได้อย่างชัดเจน ได้แก่ ภาพประกอบ / ข้อมูลทั่วไป / สมรรถนะ / การชาร์จไฟ ตามลำดับ ส่วนแนวโน้มพฤติกรรมการใช้บริการแอพพลิเคชั่น EVme พบว่า ในประเด็นต้องการบอกต่อหรือเชิญชวนให้ผู้อื่นมาเช่ารถยนต์ไฟฟ้า หรือใช้บริการต่าง ๆในแอพพลิเคชั่น EVme อยู่ในระดับมาก การทดสอบสมมติฐาน พบว่า- ลักษณะทางประชากรที่แตกต่างกันมีการเปิดรับการสื่อสารการตลาดของแอพพลิเคชั่นEVme แตกต่างกัน - การเปิดรับการสื่อสารการตลาดของแอพพลิเคชั่น EVme มีความสัมพันธ์กับการรับรู้แอพพลิเคชั่น EVme ของประชาชนในกรุงเทพมหานครและปริมณฑล- การรับรู้แอพพลิเคชั่น EVme ของประชาชนในกรุงเทพมหานครและปริมณฑล มีความสัมพันธ์กับแนวโน้มพฤติกรรมการใช้บริการแอพพลิเคชั่น EVmeดังนั้นองค์กรจึงควรให้ความสำคัญกับการสื่อสารการตลาดให้ครอบคลุมมากยิ่งขึ้น เพราะพฤติกรรมการเปิดรับสื่อต่าง ๆ ของแอพพลิเคชั่น EVme นั้นเป็นตัวแปรสำคัญที่สามารถทำให้เกิดการรับรู้และเกิดพฤติกรรมการใช้บริการได้
DOI: 10.14457/tu.the.2021.867
title: การศึกษาความน่าเชื่อถือของ influencer ภาพลักษณ์ของตราสินค้าและเส้นทางการตัดสินใจซื้อของผู้บริโภคในการ Live ขายสินค้าผ่านเครือข่ายสังคมออนไลน์

description: งานศึกษาในครั้งนี้มีวัตถุประสงค์เพื่อศึกษาวิจัยเรื่อง“ความน่าเชื่อถือของ Influencer ภาพลักษณ์ของตราสินค้า และเส้นทางการตัดสินใจซื้อของผู้บริโภค ในการ Live ขายสินค้าผ่านเครือข่ายสังคมออนไลน์” วัตถุประสงค์เพื่อศึกษา ความน่าเชื่อถือของ Influencer ภาพลักษณ์ของตราสินค้า และเส้นทางการตัดสินใจซื้อของผู้บริโภค ในการ Live ขายสินค้าผ่านเครือข่ายสังคมออนไลน์เป็นงานวิจัยเชิงปริมาณ กลุ่มตัวอย่างคือ กลุ่มบุคคลที่มีอายุตั้งแต่ 18 ปีขึ้นไป และเคยมีประสบการณ์ซื้อสินค้าหรือบริการ และชมการ Live ขายสินค้าผ่านเครือข่ายสังคมออนไลน์อย่างน้อย 1 ครั้ง จำนวน 307 คน สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ค่าสัมประสิทธิ์สหสัมพันธ์โดยการใช้ค่าสถิติวิเคราะห์ข้อมูลทางสถิติที่ระดับนัยสําคัญ 0.001ผลการศึกษาพบว่าในการ Live ขายสินค้า กลุ่มตัวอย่างส่วนใหญ่ให้ความสำคัญเรื่องความน่าเชื่อถือของ Influencer ด้านความน่าดึงดูดใจของผู้ส่งสาร ภาพลักษณ์ของตราสินค้า และ ทำให้เกิดการรู้จักแบรนด์ (Aware) มากที่สุด ส่วนความสัมพันธ์ระหว่าง ความน่าเชื่อถือของ Influencerภาพลักษณ์ของตราสินค้า และเส้นทางการตัดสินใจซื้อของผู้บริโภค พบว่า ความน่าเชื่อถือของ Influencer ที่ดี ส่งผลให้ภาพลักษณ์ของตราสินค้าดีขึ้นตามไปด้วย และ ผู้บริโภคเกิดการรับรู้ (Aware) ดีขึ้น เมื่อเจ้าของตราสินค้าใช้Influencer ที่มีความดึงดูดใจ ผู้บริโภคเกิดตัดสินใจซื้อ (Act) ดีขึ้น เมื่อเจ้าของตราสินค้าใช้Influencer ที่มีเชี่ยวชาญ และผู้บริโภคสนับสนุนสินค้า (Advocate) มากขึ้น ถ้าเจ้าของสินค้าใช้Influencer ที่มีความน่าเชื่อถือ และ หากต้องการให้ผู้บริโภคเกิดความชื่นชอบในตัวสินค้า (Appeal) มากขึ้น เจ้าของสินค้าควรมุ่งเน้นเรื่องภาพลักษณ์ของตราสินค้า ในการให้รายละเอียดองค์ประกอบของตัวสินค้า รวมถึงวิธีการใช้ให้ผู้บริโภคเข้าใจและชัดเจน
DOI: 10.14457/tu.the.2021.868
title: กลไกการพัฒนาพื้นที่ย่านเก่าผ่านเทศกาลงานออกแบบ: กรณีศึกษา ย่านเจริญกรุง

description: เทศกาลสามารถดึงดูดความสนใจจากนานาชาติมาสู่เมืองและสามารถสร้างผลกระทบให้กับเมืองได้หลากหลาย เมืองต่าง ๆ ทั่วโลกจึงได้นำเทศกาลมาใช้เป็นเครื่องมือในการพัฒนาและฟื้นฟูเมือง ประเทศไทยนั้นได้มีการสนับสนุนการจัดเทศกาลผ่านนโยบายเศรษฐกิจสร้างสรรค์ (Creative Economy) โดยใช้เทศกาลงานออกแบบกรุงเทพฯ (Bangkok Design Week) เป็นเครื่องมือผลักดันให้กรุงเทพมหานครได้รับคัดเลือกเป็นเครือข่ายเมืองสร้างสรรค์ยูเนสโก (UNESCO Creative City Network) ในสาขาด้านการออกแบบ (Bangkok City of Design) สามารถตอกย้ำภาพลักษณ์ความเป็นเมืองสร้างสรรค์ของกรุงเทพมหานคร สร้างมูลค่าทางเศรษฐกิจมหาศาลและช่วยในการผลักดันให้อุตสาหกรรมสร้างสรรค์ไทยให้เติบโตงานวิจัยนี้มีวัตถุประสงค์คือ 1) ศึกษาความสัมพันธ์ระหว่างการจัดเทศกาลงานออกแบบกับพื้นที่ย่านเก่าบริเวณใจกลางเมือง 2) วิเคราะห์องค์ประกอบเชิงกายภาพในพื้นที่ย่านเก่าบริเวณใจกลางเมืองที่ส่งเสริมกับเทศกาลงานออกแบบ และ 3) เสนอแนวทางในการออกแบบกายภาพพื้นที่ย่านเก่าบริเวณใจกลางเมืองผ่านการจัดเทศกาลงานออกแบบ กระบวนการวิจัยเริ่มจากทบทวนแนวคิดและทฤษฎีที่เกี่ยวข้อง ตลอดจนนโยบายต่าง ๆ ที่เกี่ยวข้องกับเทศกาลงานออกแบบและกรณีศึกษาเทศกาลงานออกแบบที่ประสบความสำเร็จ ผ่านการสืบค้นข้อมูลทุติยภูมิ รวมถึงการสำรวจกายภาพพื้นที่และการสัมภาษณ์บุคคลผู้มีส่วนเกี่ยวข้องในเทศกาลงานออกแบบ ผลการวิจัยพบว่าความสัมพันธ์ระหว่างการจัดเทศกาลงานออกแบบกับพื้นที่ย่านเก่าบริเวณใจกลางเมืองประกอบไปด้วย 1) ความสัมพันธ์ระหว่างการจัดเทศกาลงานออกแบบกับกายภาพของพื้นที่ย่านเก่าบริเวณใจกลางเมือง ซึ่งประกอบไปด้วยสินทรัพย์ทางวัฒนธรรมที่มีคุณภาพ องค์ประกอบทางสถาปัตยกรรมที่มีศักยภาพสามารถใช้เป็นเครื่องมือในการจัดแสดงผลงานได้ พื้นที่ว่างรองรับกิจกรรม และโครงสร้างพื้นฐานสำหรับการเชื่อมต่อภายในย่าน 2) ความสัมพันธ์ระหว่างการจัดเทศกาลงานออกแบบกับการรับรู้ภาพลักษณ์ของย่านที่เชื่อมโยงกับการจัดงาน พบว่าเทศกาลงานออกแบบสามารถส่งผลต่อการเปลี่ยนแปลงภาพลักษณ์ของย่านไปในเชิงบวก 3) ความสัมพันธ์ระหว่างการจัดเทศกาลงานออกแบบกับการเข้ามาใช้งานพื้นที่ของคนกลุ่มใหม่ในย่านเก่าบริเวณใจกลางเมือง ประกอบไปด้วย การเข้ามาของนักออกแบบ ธุรกิจในย่านและผู้ชมองค์ประกอบเชิงกายภาพในพื้นที่ย่านเก่าบริเวณใจกลางเมืองที่ส่งเสริมกับเทศกาลงานออกแบบ พบว่ากายภาพของพื้นที่ที่ใช้จัดแสดงผลงานเป็นการใช้งานพื้นที่ว่างที่ไม่ได้เกิดการใช้งานในการจัดแสดงผลงานประกอบไปด้วย 1) อาคารพาณิชยกรรม (ตึกแถว) 2) อาคารส่วนบุคคล 3) อาคารชุดพักอาศัย 4) อาคารสาธารณะ 5) โถงใต้อาคาร 6) โกดัง 7) ลานโล่ง 8) เปลือกอาคาร 9) ดาดฟ้า 10) พื้นที่โครงข่ายถนนสัญจร และการใช้ประโยชน์อาคารเป็นกิจกรรมสนับสนุนกลุ่มคนสร้างสรรค์สามารถช่วยส่งเสริมพื้นที่ให้เกิดการจัดเทศกาลงานออกแบบได้
DOI: 10.14457/tu.the.2021.869
title: แนวทางการออกแบบที่พักอาศัยแบบสวมใส่ได้ในสถานที่กักตัวรวมด้วยขั้นตอนวิธีเชิงพันธุกรรม

description: จากสถานการณ์การติดเชื้อ COVID-9 ที่เกิดขึ้น ทำให้มีการจัดตั้งสถานที่กักตัวรวมสำหรับผู้ที่มีความเสี่ยงในการติดเชื้อและผู้ติดเชื้อขึ้น อย่างไรก็ตาม พื้นที่เหล่านั้นมักจะต้องรักษาความปลอดภัยจากการแพร่ระบาดของเชื้อโรค ทำให้ผู้กักตัวไม่สามารถเคลื่อนที่ไปมาได้ ไม่ได้มีปฏิสัมพันธ์กับผู้อื่น ซึ่งอาจส่งผลให้เกิดสภาวะทางจิตใจ ขณะที่สถานที่กักตัวบางแห่งที่เป็นการกั้นพื้นที่แบบไม่มิดชิดทำให้มีผู้ที่กักตัวหลายคนรวมกันและรู้สึกไม่มีความสะดวก ปลอดภัย ผู้วิจัยจึงต้องการออกแบบพื้นที่อาศัยของผู้ที่เข้ารับการกักตัว ให้มีความมิดชิดปลอดภัย แต่ก็ยังสามารถเคลื่อนที่ไปมาและสร้างปฏิสัมพันธ์กับผู้คนรอบข้างได้ ดังนั้นผู้วิจัยจึงต้องการนำการออกแบบสถาปัตยกรรมแบบสวมใส่ได้มาประยุกต์ใช้เป็นส่วนหนึ่งในพื้นที่กักตัวสำหรับเคลื่อนที่ไปมา อย่างไรก็ตาม สถาปัตยกรรมแบบสวมใส่ได้ที่จะถูกนำมาใช้นั้น ควรจะต้องมีน้ำหนักที่เบา โครงสร้างที่แข็งแรง และปริมาตรที่เหมาะสมเพื่อการใช้งาน ซึ่งการออกแบบสามารถตามวัตถุประสงค์ต่าง ๆ ตามที่กล่าวมานั้นสามารถสร้างความเป็นไปได้ของทั้งผลลัพธ์ และแนวทางการออกแบบที่หลากหลาย ซึ่งก่อให้เกิดความลำบากในการตัดสินใจของผู้ออกแบบ ผู้วิจัยจึงได้ทดลองใช้เทคโนโลยีเข้ามาช่วยในการออกแบบด้วยการใช้ ขั้นตอนวิธีเชิงพันธุกรรม (Genetic Algorithm หรือ G.A.) เพื่อหาแนวทางที่เหมาะสมที่สุดในการออกแบบและช่วยให้ผู้ออกแบบมีความมั่นใจว่าสามารถเลือกแบบที่ดีที่สุดหรือแบบที่ตอบสนองต่อหลายวัตถุประสงค์ที่ตั้งไว้ได้ในงานวิจัยชิ้นนี้ ผู้วิจัยได้ใช้ขั้นตอนวิธีเชิงพันธุกรรมร่วมกับการสร้างแบบจำลองพาราเมทริก(Parametric Modelling) ในการออกแบบที่กักตัวแบบสวมใส่ได้ โดยวิธีการดังกล่าว จะช่วยเพิ่มความเป็นไปได้ที่จะหาแนวทางการออกแบบที่ตอบวัตถุประสงค์ในเรื่องของ รูปทรงและโครงสร้างขนาด และน้ำหนักที่เหมาะสมที่สุด ซึ่งในผลลัพธ์การวิจัยค้นพบว่า ภายใต้กรอบการออกแบบด้วยแบบจำลองพาราเมทริกนั้น การใช้ขั้นตอนวิธีเชิงพันธุกรรมสามารถช่วยในการตัดสินใจเลือกผลลัพธ์ที่เหมาะสมที่สุดตามทุกวัตถุประสงค์ที่ตั้งไว้ได้ และสามารถนำผลลัพธ์จากขั้นตอนดังกล่าวไปต่อยอดเพื่อพัฒนาเป็นแบบทางสถาปัตยกรรมต่อไป
DOI: 10.14457/tu.the.2021.870
title: การระบายอากาศโดยวิธีธรรมชาติผ่านผนังอิฐช่องลม

description: งานวิจัยนี้เสนอผลการระบายอากาศโดยวิธีธรรมชาติผ่านผนังอิฐช่องลมเข้าสู่พื้นที่ภายในอาคาร โดยศึกษาร้อยละของช่องเปิดต่อผนัง มุมเอียงของอิฐ และทิศทางของลมที่กระทำต่ออาคารใช้โปรแกรมการคำนวณพลศาสตร์ของไหล (CFD) ในการจำลอง และสรุปผลเป็นสัมประสิทธิ์ความเร็วลมเฉลี่ย (CV) และสัมประสิทธิ์ความผันแปรของความเร็วลมในพื้นที่ (CSV) ในพื้นที่ห้องนั่งเล่นแบบกึ่งภายนอก ขนาด 4.00 x 4.00 เมตร สูง 2.80 เมตร โดยมีร้อยละของช่องเปิดต่อผนังเป็น 20 30 และ 40 มุมเอียงอิฐที่ 0 และ 45 องศา และทิศทางของลมที่กระทำต่ออาคารเป็น 45 90 และ 135 องศา ทำการวัดผลที่ระดับ 0.75 เมตร จากระดับพื้นห้อง ผลที่ได้จากการจำลองพบว่า 1) ร้อยละของช่องเปิดต่อผนังส่งผลโดยตรงต่อความเร็วลมเฉลี่ยภายในอาคาร และการกระจายตัวของลม 2) การใช้อิฐที่มีมุมเอียง 45 องศา ทำให้ความเร็วลมเฉลี่ยภายในอาคารและการกระจายตัวของลมดีกว่าอิฐที่มีมุมเอียง 0 องศา 3) ลมจากทิศ 135 องศา เมื่อกระทำกับอิฐที่มุมเอียง 45 องศา จะให้ความเร็วลมเฉลี่ยภายในอาคารดีที่สุด ผลจากการศึกษานี้สามารถนำไปเป็นแนวทางในการออกแบบผนังเพื่อการระบายอากาศของบ้านพักอาศัยได้
DOI: 10.14457/tu.the.2021.871
title: ผลของความก้องของเสียงต่อความคิดสร้างสรรค์ที่เกิดจากการฟังดนตรีคลาสสิก

description: ดนตรีสามารถใช้ส่งเสริมความคิดสร้างสรรค์ได้ โดยเฉพาะดนตรีคลาสสิก งานวิจัยนี้เสนอผลกระทบจากการฟังดนตรีคลาสสิกต่อความคิดสร้างสรรค์ในด้านความคิดคล่อง ความคิดยืดหยุ่น และความคิดริเริ่มเมื่อฟังดนตรีคลาสสิกในสภาพห้องที่มีเวลาก้องกังวานของเสียงที่แตกต่างกัน วิธีการศึกษาด้วยการทดลองโดยให้ผู้ร่วมทดลองจำนวน 60 คนทำแบบทดสอบวัดความคิดสร้างสรรค์ตามวิธีของกิลฟอร์ด โดยแบ่งเป็น 3 กลุ่ม ได้แก่กลุ่มทำแบบทดสอบภายในห้องเสียงก้องมากและมีดนตรีคลาสสิกฟังจำนวน 20 คน กลุ่มทำแบบทดสอบภายในห้องเสียงก้องน้อยและมีดนตรีคลาสสิกฟังจำนวน 20 คน และกลุ่มทำแบบทดสอบภายในห้องเสียงก้องน้อยและไม่มีดนตรีคลาสสิกฟังจำนวน 20 คน ผลการทดลองพบว่ากลุ่มที่ทำแบบทดสอบภายในห้องเสียงก้องมากและมีดนตรีคลาสสิกฟังมีค่าเฉลี่ยคะแนนความคิดสร้างสรรค์ด้านความคิดริเริ่มอยู่ที่ 2.70 ซึ่งมีคะแนนเฉลี่ยด้านความคิดริเริ่มมากกว่ากลุ่มทำแบบทดสอบภายในห้องเสียงก้องน้อยและมีดนตรีคลาสสิกฟัง และกลุ่มทำแบบทดสอบภายในห้องเสียงก้องน้อยและไม่มีดนตรีฟังอยู่ที่ 2.15 และ 1.95 ตามลำดับ งานวิจัยจึงเสนอแนะว่าแนวทางการออกแบบพื้นที่ทำงานควรมีการกำหนดปริมาตรห้อง วัสดุภายในห้อง รวมถึงลักษณะเฟอร์นิเจอร์ภายในห้องให้เหมาะสม เพื่อให้ได้ห้องที่มีเวลาก้องกังวานเสียงมากซึ่งช่วยส่งเสริมความคิดสร้างสรรค์
DOI: 10.14457/tu.the.2021.872
title: โปรแกรมเสริมสำหรับช่วยในการจัดการกับพื้นที่อาคารเดิมให้เป็นศูนย์พักพิงสำหรับผู้ประสบภัยพิบัติทางธรรมชาติและโรคระบาด

description: การเปลี่ยนแปลงของจำนวนประชากรที่เพิ่มขึ้นอย่างรวดเร็วในปัจจุบันทำให้ศูนย์พักพิงสำหรับรองรับผู้ประสบภัยในสถานการณ์ภัยพิบัติต่างๆที่จำเป็นต้องมีการอพยพหรือย้ายที่พักเพื่อเข้ารักษา ไม่สามารถรองรับต่อจำนวนของผู้ประสบภัยที่เพิ่มขึ้นอย่างรวดเร็วได้ ในการปรับเปลี่ยนการใช้งานของพื้นที่อาคารเดิมที่มีอยู่ในสถานการณ์ภัยพิบัติเพื่อรองรับกับจำนวนผู้ประสบภัยที่เพิ่มขึ้นอย่างรวดเร็วนั้น ทำให้หลายๆพื้นที่ที่ถูกปรับเปลี่ยนการใช้งานมานั้นอาจจะมีอุปสรรคทั้งในการพักอาศัย และการรักษา ของผู้ประสบภัย จากการจัดการพื้นที่ของอาคารเดิมที่มีความแตกต่างกันงานวิจัยนี้ได้พัฒนาโปรแกรมเสริมที่ประยุกต์ใช้ขั้นตอนวิธีเชิงพันธุกรรมในการออกแบบจัดการพื้นที่อาคารให้สามารถรองรับผู้ประสบภัยตามแนวคิดการออกแบบเพื่อคนทั้งมวล เป้าหมายหลักของการจัดการพื้นที่ในระบบที่พัฒนาขึ้นนี้คือการมีจำนวนหน่อยย่อยพักอาศัยได้มากที่สุดโดยที่ยังคงรักษาขนาดและตำแหน่งอันเหมาะสมต่อการพักอาศัยและรักษา การใช้ขั้นตอนวิธีเชิงพันธุกรรมในกระบวนการออกแบบสามารถเข้ามาช่วยให้ผู้ออกแบบสามารถมั่นใจได้ว่าผลลัพธ์ที่ได้นั้นเป็นแบบที่ดีที่สุด จากการประเมินผลโดยการสัมภาษณ์ผู้เชี่ยวชาญพบว่าโปรแกรมเสริมที่พัฒนาขึ้นนั้นสามารถใช้งานในการจัดการพื้นที่เป็นเครื่องมือให้กับนักออกแบบนำไปใช้งานได้จริง โปรแกรมเสริมที่พัฒนาขึ้นมีความยืดหยุ่นในการปรับเปลี่ยนส่วนประกอบต่าง ๆ ของพื้นที่พักอาศัยในศูนย์พักพิงให้เหมาะสมกับสถานการณ์ภัยพิบัติเพื่อให้ผู้ใช้งานอาคารสามารถพักอาศัยได้อย่างมีประสิทธิภาพ
DOI: 10.14457/tu.the.2021.873
title: แนวทางการออกแบบพื้นที่สาธารณะเพื่อสนับสนุนความปลอดภัยและความเป็นส่วนตัวของกลุ่มบุคคลที่มีความหลากหลายทางเพศ: กรณีศึกษา สวนหลวงสแควร์ ปทุมวัน

description: ปัจจุบันทั่วโลกกำลังให้ความสำคัญกับความหลากหลายของผู้คนในสังคมมากขึ้นรวมถึงบุคคลกลุ่มเปราะบาง ผู้มีความหลากหลายทางเพศและความหลากหลายของความเป็นครอบครัว ทำให้เกิดความหลากหลายของการใช้สอยในพื้นที่เมือง แต่ยังมีข้อจำกัดต่าง ๆ ในเรื่องของการเลือกใช้พื้นที่สาธารณะที่มีความซับซ้อนมากขึ้นตามพัฒนาการของอายุหรือวัย ความเป็นส่วนตัวความรู้สึกปลอดภัยปราศจากความกังวล และโอกาสในการแสดงตัวตนไม่ว่าจะเล็กน้อย เช่น การเข้าห้องน้ำ การถูกจับจ้อง ไปจนถึงเรื่องใหญ่ เช่น การถูกทำร้ายจากอคติทางเพศ งานวิจัยชิ้นนี้มีวัตถุประสงค์เพื่อศึกษาลักษณะและพฤติกรรมการใช้พื้นที่สาธารณะของกลุ่มคนที่หลากหลายโดยเฉพาะอย่างยิ่ง บุคคลกลุ่มเปราะบางและผู้มีความหลากหลายทางเพศ โดยการวิเคราะห์พฤติกรรมการใช้พื้นที่จากการสังเกต จากแบบสอบถาม และจากการสัมภาษณ์เชิงลึกเพื่อเก็บข้อมูลในเชิงคุณภาพ และนำมาวิเคราะห์เชิงปริมาณด้วยเครื่องมือทางสถิติและโปรแกรม Space Syntax เพื่อศึกษาความเชื่อมโยงทางกายภาพบริเวณสวนหลวงสแควร์ เขตปทุมวัน ที่มีผู้ใช้งานหลากหลายทั้งในเรื่องของวัยและเพศ ผลที่ได้จากการศึกษาจะเป็นแนวทางในการสร้างพื้นที่สาธารณะเพื่อตอบสนองต่อพฤติกรรมการใช้งานของกลุ่มคนที่หลากหลาย สร้างความรู้สึกปลอดภัยในการใช้งานและเพิ่มโอกาสในการแสดงตัวตนได้อย่างสอดคล้องกับบริบททางสังคมและวัฒนธรรม